cyanic-selkie/wikianc huggingface dataset:
Terence Trent D’Arby
Han ga ut debutalbumet Introducing the Hardline According to Terence Trent D'Arby 13. juli 1987, som ble den best kjente og mest suksessfulle utgivelsen. Albumet solgte over en million eksemplarer på de tre første dagene etter utgivelsen. Albumet ga singlene If You Let Me Stay, Wishing Well, Dance Little Sister, og Sign Your Name, som alle ble hits. Totalsalget på albumet ble over 12 millioner eksemplarer. Maitreya mottok en Grammy Award for «Best R&B Vocal Performance» for albumet. Oppfølgeralbumet Neither Fish Nor Flesh: A Soundtrack of Love, Faith, Hope & Destruction fra 1989, solgte over to millioner eksemplarer.
Han skiftet navn offisielt til Sananda Maitreya 4. oktober 2001.
Oslo Elveforum
Oslo Elveforum er et arbeidsfellesskap for tolv elvegrupper og ideelle foreninger som arbeider for å gjenskape Oslos elvenett fra Marka til fjorden. Leder av Oslo Elveforum er Ida Fossum Tønnessen (2010).
Oslo Elveforum ble stiftet i år 2000, og bak forumet står fire organisasjoner: I tillegg kommer arbeidsgrupper ved
Terra
Terra kan ha flere betydninger:
Sydney Brenner
Sydney Brenner (født 13. januar 1927 i Germiston i Sør-Afrika, død 5. april 2019 i Singapore) var en sørafrikansk biolog som i 2002 ble tildelt Nobelprisen i fysiologi eller medisin som han delte med de to andre prisvinnerne H. Robert Horvitz og John Sulston.
Bakgrunn
Foreldrene hans var jødiske immigranter. Faren var skomaker og kom til Sør-Afrika fra Litauen i 1910, mens moren kom fra Riga i Latvia i 1922. Brenner ble utdannet ved Germiston High School og University of the Witwatersrand før han begynte å studere til en doktorgrad ved Exeter College i University of Oxford.
Forsker
I menneskekroppen finnes det hundretalls forskjellige celletyper og alle kommer de fra den befruktede eggcellen. Under fosterutviklingen skjer en svært omfattende økning av antallet celler, som spesialiseres for å danne kroppens forskjellige vev og organer. Selv i det voksne menneske nydannes det hver eneste dag store mengder celler. Parallelt med denne celletilvekkst forekommer, både hos mennesker i foster- og i voksenstadier, celledød som en normal prosess for at rett antall celler i vevene skal opprettholdes. Denne finstemte, kontrollerte eliminering av celler kalles programmert celledød.
En biografi som handler om Sydney Brenner og ble skrevet av Errol Friedberg fra USA.
I 2004 ble Brenner hedret med den sørafrikanske Mapungubwe-ordenen i gull.
Leiv Arne Rosseland
Leiv Arne Rosseland (født 10. juni 1960 på Geilo) er en norsk lege ved Oslo universitetssykehus og professor i medisin ved Universitetet i Oslo. Han vokste opp på Østre Toten.
Rosseland er spesialist i anestesiologi (1998) og har vært ansatt ved Akuttklinikken, Oslo universitetssykehus siden 2000. Overlege fra 2004. Han er for tiden forskningsleder ved samme klinikk (2015).
Forskningsinteresser
I tillegg til forskning innen akutt smerte etter kirurgi forsker han på smerte og inflammasjon i et prosjektsamarbeid med Lovisenberg Sykehus, Institutt for Indremedisinsk Forskning ved Oslo universitetssykehus og Karolinska Institutet, Stockholm. De siste 10 årene har han også arbeidet med forskningsprosjekter innen hemodynamikk hos gravide, endringer under svangerskapet og effekter av anestesi og smertelindring til fødende kvinner.
Bidrag
Rosseland har bidratt til etableringen av en nordisk etterutdanning for anestesileger med spesiell interesse for anestesi og smertelindring til fødende. Han innførte metoden perkutan trakeotomi på Sykehuset Innlandet, Lillehammer i 1997 og Rikshospitalet fra 1998. Han har siden ledet et kvalitetsregister for trakeotomerte intensivpasienter.
Umeå IK
Umeå Idrottsklubb er en svensk idrettsklubb fra Umeå. Umeå IK ble stiftet i 1917 som Tegs Idrottsklubb, og var i utgangspunktet en klubb for friidrett, skiidrett, fotball og bandy. Senere ble det utvidet med sykling, gymnastikk, svømming og boksing i 1925, med kunstløp i 1940 og bowling i 1958. Av disse grenene har kunstløp, fotball og bowling bestått, og i tillegg er bryting, innebandy og håndball kommet til. Umeå er blant svært få klubber som er åpne for begge kjønn, men som bare har et kvinnelag i fotball.
Kvinnefotball
Det har lenge vært spilt kvinnefotball i Umeå. Allerede på 1930-tallet ble det organisert en liga i området. Det var imidlertid liten aktivitet før de to klubbene Umeå IK og Umeå Södra FF dannet lag på tidlig 80-tall. Umeå IK startet et seniorlag i 1984. Laget brukte tolv sesonger på å komme seg opp i seriesystemet, der det debuterte i 1996-sesongen. Det endte med nedrykk, men Umeå gikk rett opp igjen.
Damallsvenskan
Siden 1998 har Umeå vært i den øverste divisjonen, og fotballaget har siden vært klubbens flaggskip. Satsingen begynte umiddelbart med aggressiv sponsorjakt, hardere treningsøkter og anskaffing av kjente spillere. Først ut var den lokale spilleren Hanna Ljungberg. Etter hvert ble Umeå Damallsvenskans beste lag. Laget vant serien for første gang i 2000 og fulgte opp med the double i de to neste sesongene. Etter et lite opphold på to sesonger, der Djurgården/Älvsjö vant serien, vant Umeå serien fire sesonger på rad (2005-2008), før de måtte gi tapt mot Linköpings FC. En av hovedårsakene til suksessen var anskaffingen av Marta Vieira da Silva, en på den tiden svært lovende 18-åring, etter sesongslutt 2004. Anskaffelsen av Marta ga Umeå oppmerksomhet i media både i Sverige og i resten av verden og sterkt økte tilskuerantall. Også Lise Klaveness spilte på Umeå i to sesonger (2006 og 2007). Flere andre storspillere ble trukket inn i klubben.
Imidlertid har det kostet. Umeå IK har store problemer med økonomien, og har trimmet stall og styre for å få virksomheten til å gå rundt. Det var i 2010 fare for at storlaget ikke fikk fornyet lisens for Damallsvenskan på grunn av sin store gjeld. Imidlertid lyktes Umeå, men samtidig mistet laget mange stjerner til WPS. Vieira da Silva dro i januar 2009 til Los Angeles Sol, og Ramona Bachmann dro til Atlanta Beat. Flere andre stjerner dro også, og i Damallsvenskan 2010 ble Umeå en middelhavsseiler.
Mesterligaen i fotball for kvinner
Allerede før Vieira da Silva kom var Umeå å regne med i det europeiske toppsjiktet. Umeå kom til finalen i den første UEFA Women's Cup i 2002, der de tapte for Frankfurt. Anført av en rekke landslagsspillere, inkludert finske Laura Kalmari, vant Umeå UEFA Women's Cup 2003 ved å slå Fortuna Hjørring i finalen. Året etter vant Umeå finalen ved å ta hevn over 1. FFC Frankfurt. Umeå er det eneste laget som har slått Frankfurt i finalen hittil. Ettersom Umeå ikke vant serien i 2003 og 2004, ble det først i 06/07-sesongen at de ble med igjen. Det endte med finale både i 2007 og sesongen etter, men begge kampene endte med tap. I 08/09-sesongen kom Umeå til semifinalen, der de ble slått ut av Zvezda 2005 Perm. I Mesterligaen i fotball for kvinner 2009/2010 kom Umeå til semifinalen igjen, der det var Lyon som slo Umeå knepent. I neste mesterligasesong ble Umeå noe overraskende slått ut i kvalifiseringen av Apollon Limassol fra Kypros.
Asgeir Almås
Asgeir Kåre Almås (født 15. juni 1948) er en norsk politiker (Ap) som var ordfører i Hattfjelldal kommune fra 2000 til 2015.
Diepmeadow
Diepmeadow eller Diepkloof er en township som er en del av Stor-Soweto i Johannesburg, Gauteng i Sør-Afrika. Det består av to townships, Diepkloof og Meadowlands. Meadowlands ble bygget for å imøtekomme de bosatte i Sophiatown, som ble tvangsflyttet i 1957. Diepkloof ble grunnlagt i 1959 for å huse folk som hadde tvangsflyttet fra Alexandra.
Asgeir Almås
Terra-skandalen
Sammen med ordførerne i Hemnes, Rana og Narvik ble han landskjent i november 2007 da det viste seg at kommunen, i hva som senere ble kjent som Terra-skandalen, hadde satset fremtidige kraftinntekter i amerikanske fondsprodukter solgt av Terra Securities på vegne av den amerikanske storbanken Citibank.
Edinburgh internasjonale filmfestival
Edinburgh internasjonale filmfestival (eller bare EIFF) er en del av Edinburgh-festivalen, som arrangeres i august hvert år i Edinburgh. Filmfestivalen er blitt arrangert årlig siden 1947, og er dermed verdens eldste filmfestival som har blitt arrangert uten avbrudd.
Nord-Makedonias herrelandslag i fotball
Nord-Makedonias herrelandslag i fotball er det nasjonale fotballaget til Nord-Makedonia, og dette landslaget blir administrert av Makedonias fotballforbund. Det nordmakedonske fotballforbundet ble stiftet i 1909, og de ble medlem av FIFA i 1994. Nord-Makedonia har aldri deltatt i VM-sluttspill, og nasjonalstadion er Gradski Stadion i Skopje.
VM-resultater
Nord-Makedonia var fram til 1990 en del av
EM-resultater
Nord-Makedonia var fram til 1992 en del av
Nåværende tropp
2. juni 2021 Nord-Makedonias tropp til EM i fotball 2021 fra 11. juni til 11. juli 2021.
Andre spillere
Spillere som har vært med i landslagstroppen de siste 12 månedene.
Florent Schmitt
Florent Schmitt (født 28. september 1870 i Blamont, Meurthe et Moselle, død 17. august 1958 i Neuilly-sur-Seine) var en fransk komponist. Han begynte ved Conservatoire de Paris i 1889, og studerte under Albert Lavignac, Theodore Dubois, Jules Massenet og Gabriel Fauré. I 1900 vant Schmitt Prix de Rome på sitt fjerde forsøk.
Schmitt skrev 138 verker med opusnumre. Han komponerte innenfor de fleste større former for musikk, unntatt opera. Blant hans mest kjente verker i dag er La tragédie de Salome og Psalm XLVII. Pianokvintetten i h-moll, skrevet i 1908, hjalp til å skape hans ry som komponist. Andre verker omfatter blant annet en fiolinsonate (Sonate Libre), en strykekvartett, en saksofonkvartett, Dionysiaques for janitsjarkorps, og to symfonier. Han var en del av gruppen kjent som Les Apaches. Hans særegne stil, gjenkjennbart som impresjonistisk, arvet elementer fra Debussy, men inneholdt også klare spor av Wagner og Richard Strauss.
Schmitt jobbet fra 1929 til 1939 som musikkritiker for Le Temps, en rolle hvor han skapte store kontroverser, ikke minst med hans vane med å rope ut synspunkter fra salen under konserter. Musikkforleggeren Huegel gikk så langt som å kalle ham «en uansvarlig galning».
Etter å ha vært en av de mest fremførte franske komponister i mellomkrigstiden, falt Schmitt tildels under glemselens slør etter andre verdenskrig, selv om han fortsatte å komponere til sin død. I 1952 mottok han Æreslegionen. Han ble offer for en rekke angrep både i alderdommen og etter sin død, begrunnet i hans pro-tyske sympatier på 1930-tallet og hans vilje til å arbeide for Vichy-regjeringen. På 1990-tallet har man sett en viss gjenopptakelse av hans arbeider, og flere av hans verker er spilt inn på CD.
De siste årene har hans Dionysiaques vært et av de mest spilte verker i elitedivisjonen under Norgesmesterskapet for janitsjarkorps.
Kjell-Idar Juvik
Kjell-Idar Juvik (født 21. mai 1966) er en norsk politiker for Arbeiderpartiet. Han var stortingsrepresentant for Nordland fra 2013 til 2017, og satt i Stortingets transport- og kommunikasjonskomité. Ved stortingsvalget i 2017 ble han valgt som 1. vararepresentant for Arbeiderpartiet fra Nordland fylke.
Juvik er kommunestyremedlem i Hemnes kommune fra 1987-, herunder ordfører fra 2003 til 2011. Sammen med ordførerne i Narvik, Rana og Hattfjelldal ble han kjent i november 2007 da det viste seg at kommunen hadde satset fremtidige kraftinntekter i amerikanske fondsprodukter solgt av Terra Securities på vegne av den amerikanske storbanken Citibank.
Tidligere var Juvik en aktiv fotballspiller, samt trener for Hemnes IL. I dag er Juvik leder i Hemnes IL.
Allan Holdsworth
Allan Holdsworth (født 6. august 1946 i Bradford i England, død 16. april 2017 i Vista i USA) var en britisk gitarist og komponist som er kjent for svært komplekse komposisjoner. Han har vært med i mange band, blant annet Soft Machine og Tempest, der han spilte i 1970-årene. Han har også samarbeidet med Derek Sherinian og hans band Planet X.
Gummidynamitt
Gummidynamitt er en type sprenggelatin som består av 5–8 % nitrocellulose og 92–95 % nitroglyserin. Gummidynamitten ble oppfunnet av Alfred Nobel og regnes som et meget kraftig sprengstoff som er relativt ufølsomt og helt vannbestandig. I 1917 startet produksjon av nitrocellulose ved Nytroglycerin Compagniet. Merkevaren Dynamex er en type gummidynamitt.
Provinsen Medio Campidano
Provinsen Medio Campidano (it. Provincia del Medio Campidano) var en provins i regionen Sardinia i Italia. Sanluri og Villacidro var provinsens hovedsteder. Det var 98,623 innbyggere ved folketellingen i 2017. Arealet var 1,516 km².
Provinsen opphørte i 2016 ved etableringen av Provinsen Sud Sardegna.
Geografi
Provinsen Medio Campidano grenset:
18. serierunde i 2. divisjon avdeling 3 2007
'''18. serierunde i 2. divisjon avdeling 3 2007''' startet 1. september, og endte med Ålgård – Start 2 den 4. september 2007.
Europavei 81
Europavei 81 går mellom Mukatsjevo i Ukraina og Constanța i Romania. Veiens lengde er rundt 990 km.
Hele traséen: Mukatsjevo – Halmeu – Satu Mare – Zalău – Cluj-Napoca – Turda – Sebeș – Sibiu – Pitești – București – Lehliu – Fetești – Cernavodă – Constanța
Bolívar (Bolivia)
Bolívar er en by i departementet Cochabamba i Bolivia.
Line (tau)
Line er en generisk betegnelse for tau med mindre tverrsnitt enn 33 mm. Begrepet sikter gjerne til tauverk som er så vel tynt som sterkt. I sammenstillinger snakker man om flaggline og fangline.
Liner med tverrsnitt under 5 mm (og remser av seilduk) brukes til å bendsle, dvs å surre som beskyttelse mot filing på trosser.
Innen fiskeri betegner line et fangsredskap med langt snøre og mange kroker/angler, se linefiske.
Toppscorerliste for Tippeligaen 2011
Dette er en utdypende side til Tippeligaen 2011
17 mål
16 mål
15 mål
13 mål
12 mål 11 mål
10 mål
9 mål
8 mål
7 mål
5 mål
4 mål 3 mål
2 mål
1 mål
Tapacarí
Tapacarí er en by i departementet Cochabamba i Bolivia.
Tapacarí hadde et ved den offisielle folketellingen i 2001 et innbyggertall på 411.
Hoya de Los Vicentes
La Hoya de Los Vicentes ligger i Jumilla i Murcia i Spania, og er en av verdens største solcelleparker tilkoblet strømnettet med en produksjonskapasitet på over 23 megawatt. 120 000 solpanel er installert ved anlegget. Solcelleparken dekker et område på rundt 100 hektar, noe som tilsvarer 100 fotballbaner, og omfatter en gruppe på 200 solkraftverk med en kapasitet på 100 kilowatt hver. Dette er nok strøm til å dekke det årlige behovet til 20 000 husstander.
Luzentia brukte kun 11 måneder på å føre opp hele parken. På grunn av det store antallet solcellepanel som krevdes ble det kjøpt inn panel fra flere forskjellige produsenter, Atersa, Solon, Yingli, Suntech og Ningbo. Det ble stilt visse krav til kvalitet som ble kontrollert av én leverandør, ATERSA. Hvert av solpanelene bruker et enkeltaksielt målsøkesystem for å følge solas ferd over himmelen. Tracking øker effektiviteten av anlegget med opp til 25%. Anlegget er anslått å gi en reduksjon på 42 000 tonn CO2 per år.
Capinota
Capinota er en by i departementet Cochabamba i Bolivia.
Capinota hadde ved den offisielle folketellingen i 2001 et innbyggertall på 4 766.
Oslo sentralstasjon
Oslo sentralstasjon (Oslo S) ble åpnet 1. juni 1980 da Oslotunnelen ble tatt i bruk. Stasjonen eies av Bane NOR Eiendom. Den er Norges mest trafikkerte jernbanestasjon målt i antall reisende, med 90 000 av- og påstigninger pr. døgn.
Gjenforening
Gjenforening har flere betydninger og brukes om flere prosesser for gjenopprettelse av territoriell integritet eller politiske unioner.
Oslo sentralstasjon
Stasjonen ligger i Oslo sentrum, ved Jernbanetorget i Karl Johans gates østende, som et motstykke til Slottet. Her danner den et samferdselskompleks sammen med Jernbanetorget T-banestasjon, hvor tog, trikk, T-baner og busser møtes, som gjør det til Norges største trafikk-knutepunkt hvor 150,000 er innom daglig.
Fjerntog, lokaltogene på Gjøvikbanen med mer har Oslo S som sin endestasjon. Den er også én av Flytogets stasjoner, og halvparten av avgangene har Oslo S som start- og endestasjon. Samtlige lokaltog i Oslo-området betjener Oslo S.
Navnet
I Bane NORs terminologi heter stasjonen «Oslo S», mens «Oslo sentralstasjon» angir betydningen av «Oslo S». Det lange navnet er også påført bygningen over inngangspartiet mot vest.
Mange omtaler stasjonen feilaktig som «Sentralbanestasjonen». Årsaken til dette kan være det forrige navnet på stasjonen, «Østbanestasjonen», der «bane» inngår i navnet. Det navnet har sin historiske årsak i at stasjonen betjente det man den gang kalte «Østbanerne», altså Hovedbanen og Kongsvingerbanen og Østfoldbanen. Tilsvarende betjente «Vestbanestasjonen» de såkalte «Vestbanerne» (Drammenbanen, Randsfjordbanen og Vestfoldbanen).
Østbanen
Det har vært stasjonsområde i Bjørvika i over 150 år. Østbanestasjonen var endestasjonen for Hovedbanen, Norges første jernbanestrekning, ferdigstilt i 1854.
Den første Østbanestasjonen ble reist etter tegninger av arkitektene Heinrich E. Schirmer og Wilhelm von Hanno. Stasjonsbygningen i rød tegl står fremdeles, innebygget i Sentralstasjonen, men uten tårnet og den første toghallen. Etter at Østfoldbanen ble åpnet i 1879, måtte stasjonen utvides. Toghallen ble gjort større, og mot havnen og Jernbanetorget ble det reist to nye fløyer i pusset tegl, tegnet av arkitekt og stadskonduktør Georg Andreas Bull, som tidligere hadde tegnet Vestbanestasjonen. Bygningen har rikt fasadeutstyr i nyrenessanse. Den utvidede Østbanestasjonen sto ferdig i 1882. Mesteparten er fremdeles i behold, men toghallen brukes nå som et butikksenter.
To stasjoner blir én
I 1938 ble det nedsatt en ny stasjonskomité, som la fram sitt resultatet i 1940. Den foreslo:
Så kom krigen, og planene måtte legges på is. Allerede i juni 1945 ble planleggingsarbeidet gjenopptatt, og i 1946 ble Planleggingskontoret for Oslo Sentralstasjon opprettet. En ny arkitektkonkurranse ble utlyst samme år, med prinsippene fra 1938 i hovedsak intakt. I 1950 konkluderte planleggingskontoret og foreslo følgende endringer i forhold til planen av 1938:
Etter mye fram og tilbake og endringer av planer, kom saken endelig opp i Stortinget den 10. mai 1962, og det ble enstemmig vedtatt at det skulle etableres en dobbeltsporet tunnel under byen som forbindelse mellom det vestlige og østlige jernbanenettet.
Oslo S fullføres
Stasjonen ble åpnet for trafikk i 1980 etter at Oslotunnelen (jernbanetunnelen under byen) var åpnet 1. juni 1980. Et neste byggetrinn sto ferdig i 1987 med sentralhall og publikumsfunksjoner. Arkitekt for anlegget var John Engh, som vant arkitektkonkurransen i 1946. Sentralstasjonen er oppført i tilknytning til den tidligere Østbanestasjonen, som i konkurranseprosjektet var forutsatt revet, men likevel ble stående. På slutten av 90-tallet kom også Flytogterminalen til. Dermed dannet Hovedhallen, Østbanebygget og Flytogterminalen et sammenhengende kompleks.
Bombeattentatet på Oslo S den 2. juli 1982
2. juli 1982 detonerte en hjemmelaget bombe i en oppbevaringsboks på Oslo S. En ble drept av attentatet og 11 andre ble skadet.
9. oktober 1982 tilsto en 18 år gammel skolegutt at han hadde utført ugjerningen, og oppga som motivet bak bombeaksjonene var utpressing ved å kunne kreve penger for å ikke sprenge flere bomber.
Brannen på Oslo S i 2007
Den 28. november 2007 var det togkaos på Østlandet, etter en kabelbrann på Oslo S. Hele 80,000 mennesker ble rammet. De fleste av disse var pendlere som skulle inn til Oslo eller elever som gikk på skole langs toglinjene (for det meste elever ved videregående skoler). Brannen skal ha startet etter en kortslutning og en påfølgende brann i en kabel, noe som førte til røykutvikling på stasjonen og togledersentralen. Røyken skal ha spredt seg igjennom ventilasjonsanleggene, og hele Oslo S ble evakuert selv om det ikke ble påvist synlig røyk.
Brannen ble slukket fort, men på grunn av problemer med oppretting i kablene tok det tid før togene kunne gå igjen. NSB satte opp busser for å erstatte tapte avganger, men hadde ikke nok til hele 80,000 passasjerer. Som følge av brannen ble også en fibertrasé berørt, noe som førte til nettutfall i større deler av østlandsområdet. Torsdag, dagen etter brannen, meldte NSB at alt var oppe og gikk igjen. Noen måneder senere i 2008 oppsto det igjen brann ved en jernbanestasjon som skapte problemer for trafikkaviklingen, men denne gangen ved Ski stasjon i Follo.
Oslo S nullpunkt
Hovedartikkel: Kilometrering
På det norske jernbanenettet er i de fleste tilfellene Oslo S definert som nullpunkt for såkalt kilometrering langs jernbanenettet. Det faktiske nullpunktet ligger 0,27 km (vestover) inne i Oslotunnelen. Unntakene er Østfoldbanens østre linje, som starter ved Ski, Nordlandsbanen og Meråkerbanen som har Trondheim S som nullpunkt, og Ofotbanen som har Narvik havn som nullpunkt.
Se også
I nærheten av stasjonen finnes det også overganger til
Kantor
Tittelen kantor (av latinsk cantor, «sanger») betegner innen kristendommen en leder for et kirkekor.
Den norske kirke
I Den norske kirke har en kantor det overordnede musikalske ansvaret i menigheten. Tjenesteordningen sier at kirkemusikktjenesten har som formål å gi menigheten et musikalsk uttrykk i gudstjeneste og øvrig menighetsliv. Kirkens kantorer er forpliktet på de planer og prioriteringer menighetsrådet fastsetter i samråd med kirkelig fellesråd. For å bli kantor i Den norske kirke kreves 4 års kirkemusikalsk utdanning, en fireårig bachelor i utøvende kirkemusikk. Du kan alternativt ta en treårig bachelor i kirkemusikk, i tillegg til 60 studiepoeng i musikk, kristendomskunnskap, kirkefag, pedagogikk eller diakoni.
Det skjer imidlertid ofte at søkere på en kantorstilling ikke har kantorutdanning. Da kan det ansettes andre kvalifiserte søkere, som får tittelen organist. Ansvarlig for kor og musikk i en domkirke har stillingstittel domkantor.
Har du annen fireårig musikkutdanning på bachelornivå, kan du søke Kirkerådet om å bli kantor. De har som krav at søkeren har kompetanse i liturgikk og hymnologi, orgelspill og korledelse. Det betyr i praksis at du kan ta et påbyggingsår som er tilrettelagt av kirkemusikkutdanningene for musikere som ønsker å kvalifisere seg til kantortjeneste. Avtaler mellom de ulike utdanningsinstitusjonene og Kirkerådet gjør at studenter som gjennomfører tilleggsutdanningen automatisk blir kvalifisert som kantor. Dermed trenger du ikke å søke Kirkerådet på egenhånd. Les hvor i Norge du kan studere kirkemusikk.
Kit Carson County
Kit Carson County er et fylke i den amerikanske delstaten Colorado. Det ligger øst i staten og det grenser mot Yuma County i nord, Cheyenne County i sør, Lincoln County i vest og mot Washington County i nordvest. Det har også grense mot delstaten Kansas i øst.
Kaupanger stavkirke
Kaupanger stavkirke er en stavkirke i Kaupanger i Sogndal kommune. Bygningen tilhører menigheten, mens Fortidsminneforeningen forvalter kirken som turistmål. Adkomst til stedet er via riksvei 5.
Kit Carson County
Kit Carson Countys totale areal er 5,598 km² hvorav 2 km² er vann. I 2000 hadde fylket 8,011 innbyggere og administrasjonssenteret ligger i byen Burlington som også er fylkets største by.
Fylket ble grunnlagt i 1889 av land som ble skilt ut fra Elbert County og det har fått sitt navn etter pelsjegeren og pioneren Kit Carson (1809–1868).
Kaupanger stavkirke
Navnet på kirken vitner om at den lå på en handelsplass, en kaupang, der en bymessig bebyggelse vokste fram i middelalderen. Kaupangen lå trolig ved stranden nedenfor Kaupanger hovedgård og den omtales i Sverres saga årene 1183-1184. Før 1660 er lite skriftlige kilder om kirken.
I Historisk museum, Bergen, er det et antemensale som fra Kaupanger. Det er en dekorert plate sammensatt av stykker av eik. Dekorasjonene fremstiller scener fra liv til helgener blant annet St. Olav, St. Andreas og St. Nikolas. Antemensalet skriver seg fra siste del av 1200-tallet. To søyler med dekorerte sylinderkapitéler (antatt del av alteret i middelalderen), to dragehoder og et dyrehode ble i 1862 også overført til museet.
Datering
Dateringen har vært omdiskutert. Hans-Emil Lidén antok at kirken var oppført i siste del av 1100-tallet, dette underbygges av over 1000 mynter fra perioden 1177-1319 funnet ved utgraving i 1964. Den forrige kirken på stedet kan ha gått med da kong Sverre satte fyr på kaupangen i 1184. Lorentz Dietrichson mente at den enkle dekorasjonen tydet på at Kaupanger kom før de fullt utviklede stavkirkene med hevet midtrom. Anders Bugge og Roar Hauglid mente på grunnlag av kirkens relativt enkle dekorasjoner representerte en forenkling og at den ble oppført like før år 1200. Under kirken ble det også funnet en mynt fra år 1130 og dette regnes som nedre grense for når nåværende kirke kan være oppført. Etter å ha tatt prøver av trevirket, ble kirken i 2005 fastslått å stamme fra rundt 1137.
Utforming og historie
Kaupanger er en langkirke med hevet midtrom omgitt av 22 staver, med 8 staver på hver langside og 3 på hver kortside samt 2 i koret. Dette er det største antall staver i noen stavkirke. Bjerknes tegning av grunnplanet etter restaureringen i 1965 viser skipet med 8 staver i rekke på langs i midtrommet og i tillegg 2 staver mellom langrekkene, i korets midtrom vises også 2 staver. Skipets og korets hjørner har også staver i ytterveggene.
I middelalderen ble skipet utvidet mot vest med to staver tilsvarende 3,65 meter, mens nye planker i veggen tilsvarer en forlengelse på omkring 3,45 m. Bjerknes konkluderte med at skipet opprinnelig hadde en innvendig lengde på 10,20 meter. Bjerknes antok også at utvidelsen skjedde i perioden 1200-1350 før befolkningsnedgangen ved svartedauden. Kirken har vært ombygd mange ganger i nyere tid, og er i dag den lengste stavkirken i Norge.
Stavene er til forskjell fra de andre eksisterende kirkene i Sogn uten kapitéler, tenger eller andreaskors. De forsvunne Årdal og Hafslo hadde staver utformet på samme måte, det samme hadde Fortun stavkirke som ble flyttet til Fantoft. Portalene er ikke utstyrt med drageornamentikk, rankemotiver eller annen rik dekorasjon slik en del andre stavkirker er kjent for. Over omgangens tak har midtrommet en vegg som hviler på en svill som er felt inn i stavrekken i midtrommet. Veggen dannes av planker satt inn mellom stavene over omgangens tak. I middelalderen gikk omgangens østre vegg også foran koret slik at skipe var lukket med vegger på fire sider. Til koret var det en portalåpning fra skipet. Koret fremsto som et tilbygg til skipet. Veggen mellom kor og skip ble trolig fjernet på 1600-tallet.
Treverket var trolig innsatt med tjære som beskyttelse fra den var ny. Enden av grunnstokkene hadde råtnet og Bjerknes antar derfor at grunnstokkene ikke hadde vært beskyttet av svalgangen siden kirken var ny, og at svalgangen derfor var tilføyd senere. Svalgangen som trolig har omgitt hele kirken er det ikke noe igjen av. Veggplankene er loddrette og skåret med not og fjær, på innsiden danner plankene en slett flate mens utsiden er en ujevn (bølgende) flatet.
Ombygging i 1862
I 1723 ble det føyd til et gravkapell i stein for familien Heiberg, dette ble revet i 1862. Omgangens vegger hadde ikke vinduer i middelalder og dagslyset kom hovedsakelig gjennom små runde åpninger (glugger) høyt opp på midtrommets vegger. I 1862 ble det også satt inn mange nye vinduer (både i midtrommets og omgangens vegger) for å gi mer lys i kirkerommet, vinduene ble skåret ut i plankeveggene. Det ble satt inn gallerier i to høyder og veggene ble dekket med panel malt i lyse farger. Endringene i 1862 ble ledet av arkitekt Stockfleth som beholdt det meste av den opprinnelige stavkirkens konstruksjon. Opprinnelig takstol og stavlegjer i skipet har gått tapt, mens takstolen over koret er bevart.
Restaurering 1965
Ved restaureringen i 1959-1965 ble kirken ført tilbake til utseendet den fikk i renessansetiden omkring 1600. Det meste av det gamle inventar er tilbakeført. Det ble samtidig gjennomført arkeologiske undersøkelser under ledelse av Hans-Emil Lidén.
Lower Dibang Valley (distrikt)
Lower Dibang Valley er et distrikt i den indiske delstaten Arunachal Pradesh. Distriktets hovedstad er Roing.
Garn (tau)
Garn er en betegnelse for tråd som er spunnet av fiber og som er tiltenkt sjøbruk. Garn kan være enkelt, to-, tre- eller firslått og kan brukes for seg som et tynt snøre eller også betegne den tynneste av de foredlede strengene eller linene et tau slås av.
Lower Dibang Valley (distrikt)
Demografi
Ved folketellingen i 2011 var det 53,986 innbyggere i distriktet, mot 50,448 i 2001. Den urbane befolkningen utgjør 21,09 % av befolkningen.
Garn (tau)
Garn har forskjellige betegnelser alt etter bruksområde. Utjæret garn kalles hvitt garn.
Lower Dibang Valley (distrikt)
Demografi
Barn i alderen 0 til 6 år utgjorde 14,29 % i 2011 mot 18,46 % i 2001. Antallet jenter i den alderen per tusen gutter er 945 i 2011 mot 955 i 2001.
Garn (tau)
Kabelgarn er en enkel grov tråd som tvinnes eller slås for bruk til kordeler. Støtsgarn lages av gammelt kabelgarn og kan være enkelt-, to- eller treslått. Det brukes til kledning og reparasjon. Likgarn blir laget av bedre fiber (hamp) og brukes i liksømmen.
Merling er laget av tjæret hamp og brukes som hyssing.
Sygarn er toslått, utjæret garn som brukes til å sy seil.
Seilgarn er noe tykkere, spinnes gjerne av finere fibre, også det utjæret, to-, tre- eller firslått. I tillegg til seilmakeri, brukes det til fremstilling av kordeler.
Tekkel- eller takelgarn er sterkt, tjæret seilgarn, ofte slått av to eller tre kabelgarn. Det brukes mest til takling av tauverk, men også på wire og til bensling.
Sjømansgarn er tjæret hamp som er løst slått. Det brukes til kledning av wire og bensling. Firslått sjømannsgarn kalles lording.
Sten Ardenstam
Sten Raul Torbjörn Ardenstam (1921–1993) var en svensk skuespiller.
Biografi
Ardenstam var en mangesidig skuespiller som rakk å skape utallige gubber på scene og kabare, på film og TV, men også på kroen og i en mengde reklamefilmer. Han forsøkte å komme inn på Dramatens elevskola i 1939, men lykkes ikke og startet i stedet som selger. Han var handelsreisende i glødelamper på hele 1940-tallet. Seinere solgte han biler, engelske Hillman.
Han debuterte på Oscarsteatern i 1953 i musikalen Saken är Oscar og ble siden flittig brukt på ulike privatteater. Han spilte med Knäppupp i fire år blant annet Ryck mig i snöret i 1964, der han og Martin Ljung opptrådte med den klassiske sketsjen 55:an Olga. Han var med i 200 forestillinger av operetten Den glade enke på Oscars, spilte i komedier på Intiman, Scalateatern og Maximteatern blant annet Omaka par, En flicka på gaffeln, Komedi i mörker og Arsenik och gamla spetsar.
Han debuterte på film i 1954 i Martin Söderhjelms kortfilm Din dagliga dryck og fikk siden siden medvirke i drygt 140 film- og TV-produksjoner. Han var med i utallige buskisfilmer blant annet Lille Fridolf och jag i 1956, Trettio pinnar muck i 1966, Sound of Näverlur i 1971 og 47:an Löken blåser på i 1973.
For det meste spilte han små biroller: «Hvor liten en roll enn er, så går det an å gjøre noe ut av den», brukte han si. Han ble kalt for "de korte replikkenes mester". Hans mimikk og timing var alltid perfekt og han forgylte mange reklamefilmer med sin humor. Sten Ardenstam var akrobatisk og kunne kunsten å falle og slå seg, han ble derfor ofte benyttet som stuntmann i ulike filmer.
Stor suksess gjorde Ardenstam i TV blant annet. Bråkiga blad, der han og Rolf Bengtsson gjorde den velkjente sketsjen ''Ormet kruper. En gång var jag i Sverige två gånger''. Han medverket også i sketsjserien Partaj. Han laget show på Berns sammen med Eva Rydberg, Tommy Körberg og Siw Malmkvist, medvirket i Hagges revy på Lisebergsteatern i Göteborg, turnerte i folkparkene med Lill-Babs og medvirket i flere oppsetninger på Komediteatern på Gröna Lund blant annet Nattportieren i 1987.
I sin siste opptredenen i Direkt från Berns i TV4 i 1992 vant Sten Ardenstam skuespillernes fylleslag, der det handlet om å spille mest beruset. En gang spilte Ardenstam full i en opplysningsfilm for NTO, det gjorde han så bra at avholdsorganisasjonen aldri våget å vise den.
Nereider
Nereider er i gresk mytologi de 50 havnymfene som er døtrene til Nerevs og Doris. De mest kjente var Amfitrite som var gift med havguden Poseidon, og den eldste av dem, Thetis som ble mor til Akilles. I forbindelse med hans død nevnes nereidene i Iliaden.
Nereiden Galatea var et populært motiv i antikkens kunst, avbildet ridende sidelengs på ryggen av et sjøuhyre eller en gud med fiskehale.
Angivelig bodde nereidene hos sin far Nerevs i hans grotte-palass på bunnen av Egeerhavet. Derfra kunne til de tilkalles for å hjelpe fiskere og sjøfolk i havsnød, slik som da de hjalp argonautene under jakten på det gylne skinn.
Jalle Jungnell
Jalle Jungnell (født 6. november 1954) er en svensk rullestolcurlingspiller. Han representerer Södertälje CK.
Han har vært skip for Sverige i alle VM fra 2002 til 2013, bortsett fra VM i rullestolcurling 2011, der han var coach. Sverige fikk sølv i VM i 2009 og 2013. Han var også skip i Paralympics i 2006 og 2010. Sverige fikk bronse i begge disse vinterlekene.
På nasjonalt nivå har han vunnet det svenske mesterskapet i rullestolcurling 4 ganger; i 2003, 2005, 2006 og 2007, mens han i 2004 endte på tredjeplass.
Idrettsklubben Start i 1968
For første gang rykket Start opp til den landsdekkende 1. divisjon. Klubben vant de fem første seriekampene og lå i teten gjennom hele sesongen. Sesongens eneste tap kom med 2-4 i hjemmekampen mot bunnlaget Vard.
Opprykket ble sikret i nest siste runde med en overbevisende 4-0 seier mot Pors og tre poengs ledelse på Bryne, en ledelse som økte til fem poeng etter siste runde.
Lagoppstilling og målscorere for Start i den historiske opprykkskampen var: Erik Ruthford Pedersen, Reidar Flaa, Karl Johan Bisseth, Terje Wetteland, Arvid Knudsen, Kjell Kristiansen, Harald Båsland, Tor Helge Stensland, Odd Frivold (1), Øyvind Oterholt (2) og Thorleif Breidalen (1)
Den kommende og Start-trener Trond Pedersen debuterte 25. august mot, 17 år gammel.
Målscorere serie
Listen er ikke komplett
Cupkamper
Utdypende artikkel: Norgesmesterskapet 1968
Møhlenpris skole
Møhlenpris skole er en kommunal barneskole på Møhlenpris i Bergen sentrum. Skolen ble tatt i bruk i 1912 etter en byggeperiode på 8 måneder. Da skolen ble bygget var den velutstyrt og moderne for sin tid med 21 klasserom fordelt over 3 etasjer, inkludert loft med bl.a tegnesal og naturfagsal. I tillegg rommet skolen lesesal, skolekjøkken, bad og svømmebasseng. Arkitekt var byarkitekt Kaspar Hassel (1877-1962). Skolen har plass til 350 elever fra 1. til 7. klassetrinn. I tillegg disponerer Nygård skole deler av skolebygningen.
Pr. 2013 er skolen under totalrehabilitering. Barneskoleelevene er blitt forflyttet til en midlertidig brakkepaviljongskole ved siden av Johanneskirken.
Historie
Mot slutten av 1800-tallet var det en sterk økning i byens innbyggertall. Møhlenpris skole ble bygd for å avhjelpe det økende behovet for klasserom. I utgangspunktet skulle skolen være en midlertidig løsning mens man ventet på et nytt skolebygg et annet sted i byen. Da skolen ble tatt i bruk gikk det 1028 elever der fordelt på 31 klasser.
Under den 2. verdenskrig ble skolen beslaglagt av tyskerne. Man fikk tilbud om å benytte en del av bygningen til skole, men dette ble avslått. Klassene ble fordelt mellom Ny Krohnborg skole og Nygård skole. Møhlenpris skole startet opp igjen med undervisningen i 1946.
Skolen hadde tidligere også en egen klasse for hørselshemmede. Arkivet etter Møhlenpris skole oppbevares ved Bergen Byarkiv. I tillegg kan man finne informasjon om skolens foreldrelag, om «bergensprosjektet» og skipsadopsjon.
Chand Torsvik
Chand Torsvik (født 12. oktober 1982 i India) er en norsk musiker innen sjangeren trønderrock. Han ble kjent for det norske publikum gjennom første sesong av X Factor på TV 2. Han vant finalen mot jentegruppen Shackles den 18. desember 2009.
Torsvik er født i India og ble adoptert til Norge ti måneder gammel. Han er oppvokst på Spillum i Namsos kommune i Trøndelag. Han begynte å opptre med selvskrevne sanger i 1999. Senere har han opptrådt både som soloartist og sammen med ulike band.
Han var MOT-ambassadør og ga flere konserter til støtte for stiftelsen MOT. I begynnelsen av 2011 startet han en ny gruppe sammen med Thomas Brøndbo og Ronny Grannes, som fikk navnet BCG.
Chand Torsvik deltok i Stjernekamp i 2021, men gikk ut i andre episode.
Network Address Translation
Network Address Translation (NAT) er en teknikk som går ut på å endre sender- og/eller mottakeradresse på IP-pakker når de passerer gjennom en ruter eller brannmur. Dette brukes vanligvis for å skjule mange nettverksenheter i et private nettverk bak én offentlig IP-adresse ut mot Internett, men det er også mulig å benytte flere offentlige IP-adresser. NAT er populært fordi det er begrenset tilgang på ledige IPv4-adresser, men ved å bruke NAT kan mange PC-er ha tilgang til Internett gjennom en felles IP-adresse. Et beslektet konsept er Port Address Translation. Med IPv6 trengs ikke NAT, fordi det vil ikke bli begrenset tilgang på adresser.
Enkel NAT
Dersom ruteren har blitt tilordnet nok offentlige IP-adresser på det eksterne netverket, kan de enkelte interne nettverksenhetene representeres ved sin egen offentlige adresse. Koblingen mellom intern og ekstern adresse kan være statisk, eller de kan opprettes automatisk ved behov. Ruteren trenger derfor bare oversette avsenderadressen på utgående trafikk og mottakeradressen på innkommende trafikk.
Network Address Port Translation
Dersom ruteren bare har én offentlig IP-adresse, men flere maskiner på det private nettverket som ønsker å kommunisere med det eksterne nettverket samtidig, holder det ikke med bare å se på IP-adressene. Dette er situasjonen for de fleste bedrifts- og hjemmenettverk som benytter NAT på Internettforbindelsen. Network Address Port Translation (NAPT) oversetter både IP-adresser og portnumrene brukt av TCP, UDP eller lignende protokoller som ligger på laget over IP.
Ida Fossum Tønnessen
Ida Fossum Tønnessen (født 29. mai 1942 i Bærum) er landskapsarkitekt, kommunal leder, kommunepolitiker (H) og organisasjonskvinne.
Network Address Translation
Network Address Port Translation
Når en maskin på det interne nettverket kontakter en maskin på det eksterne, vil ruteren tilordne denne kommunikasjonskanalen en port på sitt eksterne grensesnitt. Pakkens interne avsenderadresse og -port erstattes så med ruterens offentlige IP-adresse og det tilordnede portnummeret. Den eksterne maskinen vil sende sitt svar til ruterens IP-adresse og porten som den fikk forespørselen fra. Ruteren vil ut fra mottakerporten kunne identifisere hvilken kommunikasjonskanal det er snakk om, og finne rett mottaker på det interne nettverket.
Ida Fossum Tønnessen
Tønnesen ble uteksaminert som landskapsarkitekt fra Norges landbrukshøgskole i 1967. Hun drev eget konsulentfirma fram til 1978, da hun ble tilsatt som prosjektleder ved boligetatens utbyggingsavdeling i Oslo kommune. I 1985 ble hun direktør for kommunens park- og idrettsvesen. Seinere var hun seniorrådgiver i Byrådsavdelingen for miljø og samferdsel for Groruddalsprosjektet.
Network Address Translation
Network Address Port Translation
Forbindelsene mellom eksterne portnumre og interne IP-adresser og portnumre kan være statiske, dynamiske eller en blanding. Dynamiske forbindelser opprettes når en intern maskin kontakter det eksterne nettverket, mens statiske settes opp av systemadministratoren. For at en maskin på det eksterne nettverket skal kunne kontakte en maskin på det interne nettverket, må det være satt opp en statisk kobling mellom et kjent eksternt portnummer og korrekt intern IP-adresse og portnummer. Dette er viktig dersom man ønsker å kjøre en webtjener, spilltjener eller peer-to-peer-programmer bak en NAPT-ruter.
Ida Fossum Tønnessen
Tønnessen var medlem av bystyret i Oslo fra 1976 til 1985 og av formannskapet fra 1980 til 1985. Hun var vararepresentant til Stortinget fra 1977 til 1985.
Hun har hatt tallrike organisasjonsverv, blant annet i Det norske hageselskap (styreleder), Oslo Byes Vel (styremedlem), Oslo Elveforum (leder).
Totora (Cochabamba)
Totora er en by i departementet Cochabamba i Bolivia. De første bosetterne i denne byen var Inka-Indianerne. Totora ble offisielt bosatt i 1876, og erklærte som en by av Regjeringen i Bolivia i 1894.
Ved den offisielle folketellingen i 2001 hadde Totora et innbyggertall på 1 597.
Inaccessible Island
Inaccessible Island er en øy i Sør-Atlanterhavet og en utdødd vulkan. Øya er 14 km² stor og ligger 45 km sørvest for øya Tristan da Cunha. Øya er et britisk territorium og har gjennom tidene aldri hatt noen permanent bosetning. Øya er sammen med Gough Island et naturreservat og er på verdensarvlisten til UNESCO.
Historie
Inaccessible Island ble gjenoppdaget i 1652 under seilasen til det nederlandske skipet t'Nachtglas, 146 år etter at øya først ble sett av portugisere. Da øya skulle bli nedtegnet på kartet, ble øya omtalt som utilgjengelig (engelsk: inaccessible) siden mannskapet hadde problemer med å komme rundt på øya.
De tyske brødrene Stoltenhoff kom til Inaccessible Island i 1871 for å bosette seg her. De skulle livnære seg på selfangst og selge til forbiseilende handelsmenn (og glemte hvor ofte – eller ikke – øya fikk besøk). De ble reddet fra matmangel i 1873 i forbindelse med en britisk ekspedisjon som skulle utforske øyas fauna og flora. Stoltenhoffbrødrenes opphold på øya er skildret i boken Shelter from the Spray (1952) av den sørafrikanske forfatteren Eric Rosenthal.
I 1922 stoppet Ernest Shackletons skip Quest i en kort periode på Inaccessible Island, og en botaniker ombord oppdaget en fugl som senere ble oppkalt etter ham, nøttespurv (Nesospiza wilkinsi).
Norske forskere hadde en ekspedisjon til øya i 1938. I løpet av de tre ukene oppholdet varte ble planter, fugler og steiner kartlagt.
Etter andre verdenskrig ble det utarbeidet en plan for å drive landbruk på Inaccessible Island, men disse planene ble aldri realisert.
Et annet forsøk på å få kartlagt øya ble gjort i 1962 av britiske forskere, og som så mange andre før dem, kom heller ikke de til øyas indre.
Inaccessible Island ble erklært som et naturreservat i 1976, mens beboere på Tristan da Cunha fikk fremdeles lov til å fange sjøfugler på øya.
Den mest suksessfulle ekspedisjonen til øya skjedde i 1982. Studenter og vitenskapelig personell fra Denstone College bodde på øya fra 25. oktober 1982 til 9. februar 1983. De foretok en omfattende kartlegging av øya, studerte øyas flora, fauna og geologi og markerte mer enn 3,000 fugler.
I 1997 ble Inaccessible Islands territorialfarvann ut til erklært som naturreservat. For tiden er det kun guider fra Tristan de Cunha som kan ta i mot turister fra besøkende cruiseskip.
Enhetlig myndighet
Enhetlig myndighet (engelsk: unitary authority) er et begrep som brukes i områder med lokalt selvstyre på to nivåer, for å beskrive en enhet som opererer som ett nivå.
Den nærmeste parallellen i Norge er Oslo, som er omkranset av Viken fylke og deler enkelte fylkeskommunale funksjoner med dette fylket, men som allikevel er en selvstendig enhet.
Storbritannia
En enhetlig myndighet i Storbritannia er et urbant område som har en egen administrasjon i stedet for å bli administrert som del av et grevskap. De består normalt av en by med omegn. Som administrative enheter er de selvstendige, men de inngår allikevel i de seremonielle grevskapene. Det er også vanlig at de har visse felles tjenester med de administrative grevskapet de tilhørte før de fikk status som selvstyrte enheter, for eksempel brannvesen og politimyndighet.
Konseptet oppsto på 1960-tallet, men det ble da ikke innført. Først på 1990-tallet begynte britiske myndigheter å opprette enhetlige myndigheter.
De enkelte bydeler i Stor-London er enhetlige myndigheter; Stor-London er derfor ikke klassifisert som administrativt grevskap, men som region og seremonielt grevskap.
New Zealand
En enhetlig myndighet i New Zealand er et territorielt område (distrikt eller by) som også utøver funksjonene til et regionalt råd. New Zealand har fem enhetlige myndigheter, de er (med året da de ble konstituert): Gisborne District Council (1989), Nelson City Council (1992), Tasman District Council (1992), Marlborough District Council (1992), and Auckland Council (2010).
Canada
En enhetlig myndighet i Canada er en kommune som fungerer som ett nivå, i en provins med lokalt selvstyre på to nivåer. De fleste slike enhetlige kommuner er betegnet by, uten noen overliggende myndighet som grevskap eller fylke. Iblant kan de imidlertid være grevskap eller «regionale byer» uten underliggende enheter. De fleste enhetlige myndigheter i Canada ligger i provinsen Ontario.
Slaget om Guadalcanal
Slaget om Guadalcanal, også kjent under kodenavnet Operasjon Watchtower av allierte styrker, var en serie land-, sjø- og luftslag i Stillehavskrigen rundt Guadalcanal i Salomonøyene mellom 7. august 1942 og 9. februar 1943.
Slaget sto mellom de allierte (fortrinnsvis amerikanske styrker) og japanske styrker og var den første store offensiven de allierte hadde mot Japan. Noen mener at slaget om Guadalcanal var et vendepunkt i krigen mot Japan under andre verdenskrig, sammen med slaget om Midway.